
Parlamentul  României

Camera  Deputaţilor

Comisia pentru industrii si servicii





                                               Bucureşti, 22.05.2012

                                                                              Nr.23/105/2012

BIROUL PERMANENT

AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind energia electrică şi organizarea şi funcţionarea Autorităţii Naţionale de Reglementare în Domeniul Energiei, transmisă cu adresa nr. P.L.x 135 din 21 mai 2012 şi înregistrată la comisie sub nr. 23/105 din  21 mai 2012. 

În raport de obiectul şi conţinutul său, proiectul de lege face parte din categoria legilor organice.
În conformitate cu prevederile art. 75 din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Camera decizională pentru proiectul de Lege, cu excepţia art.7 – 14 care sunt de competenţa Senatului. 

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

                                                                                                                                                                                     Bucureşti, 22.05.2012

                                                                                                                                                                           Nr.23/105/2012

RAPORT

asupra proiectului de Lege privind energia electrică şi organizarea şi funcţionarea
 Autorităţii Naţionale de Reglementare în Domeniul Energiei
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de lege privind energia electrică şi organizarea şi funcţionarea Autorităţii Naţionale de Reglementare în Domeniul Energiei, transmisă cu adresa nr. P.L.x 135 din 21 mai 2012 şi înregistrată la comisie sub nr. 23/105 din  21 mai 2012. 

În raport de obiectul şi conţinutul său, proiectul de lege face parte din categoria legilor organice.

Proiectul de lege are ca obiect stabilirea cadrului de reglementare pentru desfăşurarea activităţilor în sectorul energiei electrice şi al energiei termice produse în cogenerare, în vederea utilizării optime a resurselor primare de energie în condiţiile de accesibilitate, disponibilitate şi suportabilitate şi cu respectarea normelor de siguranţă, calitate şi protecţie a mediului.



Proiectul de lege asigură transpunerea în legislaţia naţională a actului normativ comunitar din cadrul Pachetului Legislativ 3 – Energie – adoptat de Uniunea Europeană în anul 2009, respectiv Directiva 2009/72/CE  a Parlamentului European şi a Consiliului din 13 iulie 2009 privind normele comune pentru piaţa internă a energiei şi de abrogare a Directivei nr.2003/54/CE.



Principalele aspecte vizate de prezentul proiect sunt:

I. Alegerea modelului “operator de sistem independent” (ISO)

Directiva 2009/72/CE  prevede reguli de separare a operatorului de transport şi de sistem în ceea ce priveşte regimul de proprietate care corespund  unui număr de  3 modele: modelul separării totale a proprietăţii – OTS; modelul operatorului independent de sistem – ISO; modelul operatorului de transport independent – ITO. Întrucât reţeaua de transport de energie electrică este proprietate publică a statului s-a optat pentru modelul ISO. Acest model permite certificarea operatorului de transport şi sistem cu respectarea prevederilor comunitare, concomitent cu păstrarea regimului juridic de proprietate existent, asigurând, în acelaşi timp, o separare efectivă a intereselor legate de transportul energiei electrice faţă de cele legate de producerea şi furnizarea energiei electrice. 

II.Renunţarea la tarifele reglementate pentru consumatorii finali şi dezvoltarea pieţei concurenţiale de energie electrică. 

Proiectul de lege prevede renunţarea etapizată la tarife reglementate pentru clienţii noncasnici de energie electrică începând cu 01.09.2012 până la 31 decembrie 2013, respectiv pentru clienţii casnici începând cu 01.07.2012 până la 31 decembrie 2017, în condiţiile suportabilităţii acestei măsuri de către clienţii finali.

III.Independenţa autorităţii de reglementare.
Proiectul de lege asigură un statut de independenţă şi autonomie pentru autoritatea de reglementare în domeniul energiei , ANRE, în acord cu prevederile Directivei europene. Astfel:

- ANRE se organizează şi funcţionează ca autoritate administrativă autonomă, cu personalitate juridică şi patrimoniu propriu şi prezintă rapoarte anuale privind îndeplinirea atribuţiilor şi competenţelor stabilite de lege Parlamentului, Guvernului şi Preşedintelui României, Agenţiei de Cooperare a Reglementatorilor în Domeniul Energiei – ACER şi Comisiei Europene

- Finanţarea cheltuielilor curente şi de capital se asigură integral din venituri proprii, iar bugetul se stabileşte anual şi se avizează de Comisia pentru buget, finanţe şi bănci din Camera Deputaţilor.

- Salarizarea personalului ANRE se realizează similar personalului din Consiliul Concurenţei.

- ANRE este condusă de un preşedinte şi un vicepreşedinte, iar pentru aprobarea reglementărilor se constituie  un comitet de reglementare format din preşedinte, vicepreşedinte şi 5 consilieri de reglementare din cadrul personalului ANRE; membrii comitetului de reglementare sunt numiţi de preşedintele României, după examinarea candidaţilor în Comisiile de specialitate ale Parlamentului, iar mandatul acestora poate fi reînnoit o singură dată.

IV. Protecţia consumatorilor de energie electrică

În baza proiectului de lege, furnizorul de energie electrică este obligat să pună la dispoziţia clienţilor casnici puncte unice de contact pentru informarea acestora cu privire la drepturile lor, la legislaţia în vigoare şi la căile de soluţionare a litigiilor în cazul unor dezacorduri sau plângeri. Se înfiinţează o Comisie de soluţionare a disputelor, ca organism independent extrajudiciar, organizat în cadrul ANRE, care soluţionează disputele între participanţii la piaţa de energie electrică.

Pentru ca toţi consumatorii de energie electrică din România să beneficieze de serviciu universal, se instituie în sarcina operatorilor de distribuţie şi a autorităţilor administraţiei publice locale şi centrale, obligaţii privind realizarea electrificării localităţilor şi extinderea reţelelor de distribuţie a energiei electrice, fiind vizată totodată şi modernizarea reţelelor de distribuţie, prin introducerea de reţele inteligente astfel încât să se încurajeze integrarea în SEN a capacităţilor energetice care utilizează surse regenerabile, precum şi producerea descentralizată de energie electrică cu asigurarea eficienţei energetice.

Este înăsprit regimul de sancţionare a contravenţiilor, cuantumul amenzilor fiind mărit de până la 10 ori, pentru anumite încălcări ale prevederilor legale ajungând la 10% din cifra de afaceri a operatorului economic.



V. Siguranţa aprovizionării cu energie electrică.

Noile reglementări au în vedere garantarea concurenţei loiale, investiţii suficiente, accesul pentru noii operatori economici pe piaţă şi integrarea pieţei de energie electrică în piaţa internă europeană.

Menţionăm că există avizul favorabil al Consiliului Legislativ, al Consiliului Concurenţei şi al Consiliului Economic şi Social.

În urma dezbaterilor, membrii au hotărât întocmirea unui raport de admitere, cu amendamente, care  se regăsesc în anexa nr.1 la raport. 

Prin amendamentele propuse se elimină din textul legii articolele referitoare la organizarea ANRE, considerând că aceasta autoritate are în domeniul ei de activitate atât sectorul energiei electrice cât şi pe cel al gazelor naturale şi de aceea este oportună reglementarea ei prin lege separată.

Prin natura reglementărilor sale proiectul de lege face parte din categoria legilor organice şi urmează a fi adoptat potrivit dispoziţiilor art.76 din Constituţia României.
În conformitate cu prevederile art. 75 din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Camera decizională pentru proiectul de Lege, cu excepţia art.7 – 14 care sunt de competenţa Senatului. 
Articolele 7 – 14 se referă la organizarea şi funcţionarea ANRE şi fac obiectul raportului Rpx nr.458/2007 la Proiectul de Lege de adoptare a Ordonanţei de urgenţă a Guvernului nr.33/2007 privind modificarea şi completarea Legii energiei electrice nr.13/2007 şi Legii gazelor nr.351/2004, înaintat plenului.
A M E N D A M E N T E        P R O P U S E

la proiectul de Lege privind energia electrică şi organizarea şi funcţionarea Autorităţii Naţionale de Reglementare în Domeniul Energiei 

(Camera decizională pentru amendamente la restul proiectului de lege este Camera Deputaţilor)
	Nr.

crt.
	Text proiect de lege
	Amendamente admise
	Obs.

	0
	1
	2
	3

	1
	Titlul legii

Lege privind energia electrica si organizarea si functionarea  Autoritatii Nationale de  Reglementare in Domeniul Energiei

	Titlul legii

Legea energiei electrice
	

	2
	Art. 7
Autoritatea de Reglementare
(1) Autoritatea Naţionala de Reglementare în Domeniul Energiei - ANRE este organizată şi funcţionează ca autoritate administrativă autonomă cu personalitate juridică şi patrimoniu propriu, având ca obiect de activitate elaborarea, stabilirea şi monitorizarea aplicării ansamblului de reglementari obligatorii la nivel naţional, necesar funcţionării sectorului şi pieţei energiei electrice, precum şi a gazelor naturale, în condiţii de eficienţă, concurenţă, transparenţă şi protecţie a consumatorilor.
(2) ANRE îşi desfăşoară activitatea în baza regulamentului propriu de organizare si funcţionare si are dreptul sa înfiinţeze structuri teritoriale fară personalitate juridică necesare desfăşurării obiectului de activitate.


	Art. 7
Autoritatea de Reglementare
(1) Autoritatea Naţionala de Reglementare în Domeniul Energiei - ANRE este organizată şi funcţionează ca autoritate administrativă autonomă, de specialitate, independenta, autofinanţată, cu personalitate juridică. 

(2) Organizarea, functionarea, competenţele şi atribuţiile ANRE sunt stabilite prin Ordonanţa de urgenţă a Guvernului nr.33/2007 privind modificarea şi completarea Legii energiei electrice nr.13 /2007 şi Legii gazelor nr.351/2004 , publicată în Monitorul Oficial al Romaniei, Partea I, nr.337, din 18 mai 2007, cu modificarile si completarile ulterioare.


	


	0
	1
	2
	3

	
	(3) ANRE întocmeşte si publica, pe pagina proprie de website pana la 31 iulie a fiecărui an, raportul de activitate privind îndeplinirea atribuţiilor si competentelor stabilite de prezenta lege, pe care ii transmite Parlamentului, Guvernului si Preşedintelui României, Agenţiei de Cooperare a Reglementatorilor în Domeniul Energiei -ACER si Comisiei Europene.
(4) ANRE întocmeşte anual bugetul propriu de venituri şi cheltuieli, în conformitate cu normele metodologice în vigoare, care se avizează de Comisia pentru buget, finanţe si banci din Camera Deputaţilor a Parlamentului României si se aproba prin ordin ANRE.
(5) Finanţarea cheltuielilor curente şi de capital ale ANRE se realizează integral din venituri proprii.

(6) Veniturile proprii ale ANRE provin din:
a) tarife pentru acordarea, respectiv modificarea de licenţe, autorizaţii şi atestate persoanelor fizice si juridice care îşi desfăşoară activitatea in sectorul energiei electrice si al gazelor naturale;
b) contribuţii anuale percepute operatorilor economici reglementaţi din sectorul energiei şi al gazelor naturale:
c) subvenţii, donaţii si fonduri din programe de cercetare precum si orice alte fonduri acordate de Uniunea Europeana sau organizaţii internaţionale
(7)Tarifele si contribuţiile prevăzute la alin. (6) lit. a) si b) se stabilesc de ANRE pentru flecare
tip de activitate, pe baza unei metode de calcul, astfel încât, pe de o parte, sa se asigure
suficiente resurse financiare pentru desfăşurarea activităţii ANRE in condiţiile legii, iar, pe de alta parte, sa se tina seama de minimizarea costurilor la consumatorii finali de energie electrica si gaze naturale.
(8) Soldurile anuale rezultate din execuţia bugetului de venituri şi cheltuieli al ANRE rămân la dispoziţia acesteia şi se folosesc în anul următor.
(9) Execuţia bugetului de venituri si cheltuieli este supusa controlului si auditului Curţii de Conturi a României.
	(3)-Se elimină

(4)-Se elimină

(5)-Se elimină

(6)-Se elimină

(7)-Se elimină

(8)Se elimină

(9)-Se elimină


	

	3. 
	Art. 8 

Conducerea ANRE
(1) ANRE este condusă de un preşedinte şi un vicepreşedinte numiţi de preşedintele României, în condiţiile art. 9 alin. (3) si (4), pe o perioadă de 6 ani, candidaţii fiind propuşi de guvern.
(2) Mandatul preşedintelui ANRE si al vicepreşedintelui ANRE poate fi reînnoit o singură dată.
(3)
Preşedintele ANRE asigura coordonarea procesului de elaborare si de implementare a
reglementarilor din domeniul de competenta al ANRE si este ordonator principal de credite.
(4)
Preşedintele are următoarele atribuţii principale:
a) aprobă regulamentul de organizare şi funcţionare, structura organizatorică si bugetul ANRE care se publica in Monitorul Oficial al României, Partea I;
b) aproba tarifele şi contribuţiile anuale prevăzute la art. 7 alin. (6) care se publica in Monitorul Oficial al României, Partea I;
c) reprezintă ANRE în relaţiile cu terţii şi face parte din Consiliul autorităţilor de reglementare al Agenţiei de Cooperare a Reglementatorilor în Domeniul Energiei - ACER, înfiinţată conform Regulamentului(EC) nr. 713/2009 al Parlamentului European şi al Consiliului European;
d) aprobă criteriile de evaluare a performanţelor profesionale, în condiţiile art.7 din Anexa VIII la Legea-cadru privind salarizarea unitară a personalului plătit din fonduri publice nr. 284/2010, cu modificările ulterioare;
e) aprobă încheierea, modificarea, suspendarea şi încetarea contractelor individuale de muncă ale salariaţilor ANRE în condiţiile legii;
f)stabileşte atribuţiile şi competenţele vicepreşedintelui, ale personalului, precum şi atribuţiile specifice fiecărui compartiment din cadrul ANRE;
g) aprobă deplasările în ţară şi în străinătate ale personalului ANRE;
h)aprobă regulamentul  privind utilizarea,  întreţinerea  şi  închirierea, în  condiţiile  legii,  a
locuinţelor de serviciu din patrimoniul propriu;
i) orice alte atribuţii care îi revin potrivit legii.
(5)
În exercitarea atribuţiilor prevăzute la alin. (4), preşedintele ANRE emite ordine, decizii si
avize.
(6)În absenta preşedintelui, atribuţiile preşedintelui se exercită de vicepreşedinte.

	Art. 8 

Conducerea ANRE   - Se elimină
	

	4. 
	Art. 9
Comitetul de reglementare al ANRE
(1)Pentru aprobarea reglementărilor în sectorul energiei electrice şi al gazelor naturale se constituie un comitet de reglementare format din preşedinte, vicepreşedinte şi 5 consilieri de reglementare din cadrul personalului ANRE.

(2)Trei dintre cei 5 consilieri de reglementare din Comitetul de reglementare sunt numiţi pe o
perioadă de 7 ani, la propunerea preşedintelui ANRE., iar doi dintre aceştia pe o perioadă de 5
ani,  la propunerea ministrului de resort.
(3)Numirea membrilor Comitetului de Reglementare se realizează de preşedintele României după audierea candidaţilor in Comisia pentru industrii si servicii din Camera Deputaţilor, respectiv in Comisia economica, industrii si servicii din cadrul Senatului.
(4)La numirea în   funcţie,  membrii  Comitetului  de  reglementare trebuie  să  îndeplinească următoarele condiţii:
a)să fie cetăţeni români, cu domiciliul stabil în România;
b)să aibă vârsta minima de 35 de ani :
c)să aibă capacitate deplină de exerciţiu;
să aibă studii superioare, atestate cu diplomă universitară obţinută în condiţiile legii intr-unul din domeniile tehnic, economic sau juridic ;
d)să aibă experienţa profesionala relevanta de minim 5 ani in sectorul energiei electrice, al gazelor naturale, al mediului de afaceri sau in activitatea de reglementare, astfel încât sa asigure independenta si imparţialitate in luarea deciziilor.
(5)În exercitarea mandatului, membrii Comitetului de reglementare îndeplinesc următoarele condiţii:
a)nu pot fi deputaţi sau senatori;
b)acţionează în mod independent de orice interes al participanţilor la piaţa de energie electrică sau cea de gaze naturale, nu solicită şi nu acceptă instrucţiuni directe din partea vreunei entităţi publice sau private în îndeplinirea atribuţiilor de reglementare care le revin, nu desfăşoară activităţi cu caracter lucrativ în sectorul energiei electrice şi al gazelor naturale, cu excepţia celor cu caracter didactic de instruire profesională, nu deţin acţiuni sau părţi sociale şi nu pot avea calitatea de membru în organele de conducere la societăţi comerciale cu obiect de activitate în sectorul energiei electrice şi al gazelor naturale sau în orice alte domenii care se află în competenţa ANRE, în condiţiile legii.
(6) Comitetul de reglementare îşi desfăşoară activitatea pe baza unui regulament de organizare şi funcţionare aprobat prin decizie a preşedintelui ANRE.
(7) Mandatul membrilor Comitetului de reglementare poate fi reînnoit o singură dată.
(8) Cerinţa prevăzută la alin.(5) lit.b) nu aduce atingere unei cooperări strânse cu alte autorităţi naţionale competente sau orientărilor de politică generală elaborate de Guvern care nu au legătură cu atribuţiile de reglementare prevăzute de legislaţia în vigoare.
(9) Mandatul unui membru al comitetului de reglementare încetează în următoarele situaţii:
a) la expirarea duratei;
b) prin demisie;
c) prin deces;
d) prin imposibilitate de exercitare a mandatului, constând intr-o indisponibilitate mai lunga de 90 de zile consecutive;

e) prin revocare de către Preşedintele României ca urmare a nerespectarii prevederilor alin. (5) şi pentru condamnare penala, prin hotărâre judecătoreasca rămasa definitiva.

(10) Membrii Comitetului de reglementare au dreptul sa conteste la Curtea de Apel Bucureşti
decizia de revocare din funcţie ca urmare a nerespectării prevederilor alin. (5). in termen de 30
de zile de la comunicarea acesteia.

(11) În cazul încetării mandatului înainte de termen, se procedează la numirea unei alte persoane pentru funcţia vacanta pe durata rămasa din mandat, cu respectarea cerinţelor de numire prevăzute de prezenta lege.
(12) Membrii Comitetului de Reglementare ale căror mandate au încetat prin expirarea duratei, raman în funcţie până la numirea următorilor membri.

	    Art. 9
Comitetul de reglementare al ANRE  -  Se elimină
	

	5. 
	Art. 10 

Reglementări ANRE

(1)Ordinele, deciziile sau avizele ANRE cu privire la activitatea de reglementare se referă la:
a)acordarea /modificarea/ suspendarea/refuzul ori retragerea de licenţe sau autorizaţii;
b)aprobarea preţurilor şi tarifelor reglementate şi/sau a metodologiilor de calcul ale acestora;
c) aprobarea reglementărilor tehnice şi comerciale pentru funcţionarea sigură şi eficientă a sectorului şi pieţei de energie electrică şi gaze naturale;
d) aprobarea/avizarea documentelor elaborate de operatorii economici reglementaţi conform prevederilor legale în vigoare;
e) atestarea/autorizarea operatorilor economici şi a persoanelor fizice care desfăşoară activităţi specifice în sectorul energiei electrice şi gazelor naturale;
f)aprobarea altor reglementări prevăzute de legislaţia în vigoare.
(2) Ordinele şi deciziile prevăzute la alin.(1) lit.a)-d) însoţite de instrumentele de motivare, întocmite cu respectarea prevederilor legale in vigoare, se dezbat în mod obligatoriu în Comitetul de Reglementare şi se adoptă cu votul majorităţii membrilor acestuia; cvorumul şedinţelor Comitetului de reglementare se considera îndeplinit daca sunt prezenţi cel puţin patru membri ai acestuia.
(3) Ordinele ANRE se publică în Monitorul Oficial al României, Partea I.
(4) Ordinele si deciziile ANRE pot fi atacate în contencios administrativ la Curtea de Apel Bucureşti, în condiţiile legii.
(5) Ordinele si deciziile prevăzute la alin. (1) sunt obligatorii pentru părţi până la pronunţarea unei hotărâri judecătoreşti definitive si irevocabile contrare.
(6) În cazul în care ordinele si deciziile ANRE conţin informaţii sensibile comercial, ANRE este obligată să păstreze confidenţialitatea la publicarea acestora.

	Art. 10 

Reglementări ANRE   -     Se elimină
	


	6. 
	Art. 11

Consiliul Consultativ al ANRE
(1) În îndeplinirea atribuţiilor sale şi. fără a se aduce atingere competenţelor de luare a deciziilor de către acesta, Comitetul de reglementare al ANRE este asistat de un consiliu consultativ format din 11 membri, numiţi pe o perioada de patru ani prin decizie a primului-ministru, din care:

a) 2 membri din partea direcţiei de specialitate din ministerul de resort;
b) 2 membri din partea asociaţiilor patronale din domeniul energiei electrice şi gazelor
naturale;
c) 2 membri din partea organizaţiilor sindicale ale salariaţilor din domeniul energiei electrice şi gazelor naturale;
d) un membru din partea asociaţiilor din administraţia publica locala;

e) 2 membri din partea organizaţiilor profesionale din domeniul energiei electrice şi gazelor naturale;
f) 2 membri din partea asociaţiilor consumatorilor de energie electrica si gaze naturale.
(2) Membrii consiliului consultativ sunt persoane cu studii superioare, atestate cu diploma obţinută m condiţiile legii şi experienţa profesională relevanta de minim 8 ani în unul dintre domeniile tehnic, economic sau juridic.
(3)Consiliul consultativ îşi desfăşoară activitatea pe baza unui regulament de organizare şi funcţionare aprobat prin decizie ANRE.
(4)Consiliul consultativ asigură armonizarea intereselor operatorilor economici din sectorul energiei electrice şi al gazelor naturale cu cele ale consumatorilor, evaluează impactul reglementărilor ANRE asupra funcţionării pieţelor de energie electrică şi de gaze naturale şi poate formula opinii cu privire la principalele aspecte ale reglementărilor emise sau propuse a fi emise de ANRE, care nu au caracter obligatoriu pentru membrii Comitetului de reglementare.

	 Art. 11

Consiliul Consultativ al ANRE    -     Se elimină
	

	7. 
	ART. 12

Angajarea si salarizarea personalului ANRE
Personalul este angajat şi eliberat din funcţie în conformitate cu reglementările legale în vigoare. Cerinţele prevăzute la art. 9 alin. (5) sunt aplicabile întregului personal al ANRE.
(1) Numărul maxim de posturi din ANRE este de 275.
(3)Salarizarea personalului ANRE, precum şi acordarea celorlalte drepturi, se face în
conformitate cu Legea-cadru nr. 284/2010, cu modificările ulterioare, în baza grilei de salarizare
din Anexa I. Cap.III. lit.B) la Legea-cadru.
(4) Salariile de bază ale preşedintelui şi vicepreşedintelui ANRE, respectiv ale consilierilor de reglementare ai ANRE, sunt stabilite la nivelul salariilor de bază ale preşedintelui, vicepreşedintelui, respectiv consilierilor de concurenţă ai Consiliului Concurenţei, conform grilei de salarizare din Anexa I. Cap.IV, lit.B) din Legea-cadru nr. 284/2010.
(5) Personalul ANRE, inclusiv membrii Comitetului de reglementare păstrează confidenţialitatea tuturor informaţiilor obţinute în cursul sau ca urmare a exercitării atribuţiilor de serviciu în cadrul ANRE, neputând să adopte, în nume personal, nici o poziţie publică, în probleme care ţin de competentele şi atribuţiile ANRE.
(6) Personalul ANRE precum şi membrii Comitetului de reglementare beneficiază de spor de confidenţialitate de până 15% din salariul de bază.
(7) Obligaţia de păstrare a confidenţialităţii prevăzută la alin.(5) se aplică şi membrilor
Consiliului Consultativ.

	ART. 12

Angajarea si salarizarea personalului ANRE    -  Se elimină
	

	8. 
	Art. 13
Obiectivele generale ale ANRE in sectorul energiei electrice
În îndeplinirea atribuţiilor şi competenţelor de reglementare prevăzute la art. 14, ANRE ia toate masurile rezonabile în cooperare strânsă, după caz, cu alte autorităţi naţionale competente, inclusiv cu Consiliul Concurentei, şi fara a   aduce atingere competentelor acestora, în vederea realizării următoarelor obiective generale:
a)promovarea unei pieţe interne europene de energie electrică sigură, competitivă şi durabilă din punct de vedere al mediului şi a unei deschideri efective a acesteia în beneficiul tuturor clienţilor şi furnizorilor din Uniunea Europeană, precum şi garantarea condiţiilor adecvate pentru funcţionarea eficientă şi sigură a reţelelor de energie electrică, având în vedere obiectivele pe termen lung;
b) dezvoltarea pieţelor regionale competitive şi funcţionale, integrate în piaţa internă europeană de energie electrică;
c)eliminarea restricţiilor privind comerţul transfrontalier pentru a satisface cererea de energie electrică şi a îmbunătăţi integrarea pieţei naţionale in piaţa internă europeană de energie electrică;
d)dezvoltarea sistemului energetic naţional sigur, fiabil şi eficient, orientat către consumator, care să permită promovarea eficienţei energetice şi integrarea surselor regenerabile de energie precum şi a producţiei distribuite atât în reţeaua electrică de transport, cât şi în reţeaua electrică de distribuţie;
e)facilitarea accesului la reţea pentru capacităţile noi de producţie, în special prin eliminarea obstacolelor care împiedică accesul noilor participanţi la piaţă sau utilizarea surselor regenerabile de energie;
f)asigurarea acordării de stimulente operatorilor de reţea şi celorlalţi utilizatori ai reţelelor electrice pentru a creşte eficienţa funcţionării sistemelor de transport şi distribuţie a energiei electrice şi pentru a accelera integrarea în piaţă;
 g)protecţia consumatorului, prin asigurarea unei pieţe concurenţiale eficiente, prin sprijinirea clienţilor vulnerabili, prin impunerea unor standarde de calitate a serviciului de furnizare a energiei electrice, prin facilitarea accesului clienţilor finali la datele proprii de consum necesare în procesul de schimbare a furnizorului de energie electrică precum şi prin informarea cât mai corectă şi completă a consumatorilor.

	Art. 13
Obiectivele generale ale ANRE in sectorul energiei electrice     -     Se elimină
	

	9. 
	Art. 14

Atribuţiile şi competenţele ANRE
(1) ANRE este abilitată cu următoarele atribuţii şi competenţe în sectorul energiei electrice:

a)acordă, modifică, suspendă sau retrage autorizaţiile şi licenţele pentru operatorii
economici din sectorul energiei electrice, inclusiv pentru producătorii de energie termică produsă
în cogenerare;
b)elaborează şi aprobă metodologiile de calcul a tarifelor şi preţurilor reglementate;
c)aprobă tarifele reglementate pentru serviciile de transport şi de distribuţie a energiei electrice, pentru serviciul de sistem precum şi tarifele de racordare la reţelele de transport şi distribuţie, în conformitate cu prevederile metodologiilor de stabilire a tarifelor;
d)stabileşte, în condiţiile prevederilor art. 29, preţurile reglementate aplicabile clienţilor prevăzuţi la art. 62 alin.(l), precum şi criteriile şi regulile pentru stabilirea tarifelor aplicate de furnizorii de ultimă instanţă şi publică anual recomandări cu privire la conformitatea acestora cu obligaţiile de serviciu public pe care le aduce la cunoştinţă Consiliului Concurenţei, dacă este cazul;
e) aprobă, în condiţiile prevederilor art. 29, preţurile reglementate de vânzare-cumpărare a energiei electrice şi cantităţile de energie electrică din contractele încheiate între producători şi furnizorii clienţilor prevăzuţi la art. 62 alin.(1) care optează pentru preţurile reglementate prevăzute la lit. d);
f) aprobă preţurile reglementate de vânzare-cumpărare a energiei termice produse în cogenerare de înaltă eficientă ce beneficiază de scheme de sprijin instituite la nivel naţional precum şi preţurile pentru energia termică produsă în centrale de cogenerare, destinată sistemului de alimentare centralizată cu energie termică - SACET;
g) stabileşte contractele-cadru de furnizare şi cele de vânzare-cumpărare de energie electrică pe piaţa reglementată, contractele-cadru privind, transportul, serviciul de sistem şi distribuţia energiei electrice, precum şi pe cele de vânzare-cumpărare a energiei termice produse în cogenerare dintre producători şi furnizorii de energie termică;
h)aprobă reglementări tehnice şi comerciale pentru operatorii economici din sector, inclusiv standarde de performanţă pentru serviciile de transport, distribuţie şi furnizare a energiei electrice;
i)aprobă condiţiile privind accesul la capacităţile de interconexiune transfrontaliere, inclusiv procedurile de alocare a acestora şi de management al congestiilor;
j)exercită controlul cu privire la respectarea de către operatorii economici din sectorul energiei electrice a reglementărilor emise, a obligaţiilor prevăzute de legislaţia naţională şi de legislaţia Uniunii Europene în domeniu, a sistemului de preţuri şi tarife în vigoare şi aplică sancţiuni eficace, proporţionale şi cu efect de descurajare în cazul nerespectării acestora;
k)stabileşte, în condiţiile legii, procedura de soluţionare pe cale administrativ-jurisdicţională a neînţelegerilor precontractuale şi soluţionează neînţelegerile legate de încheierea contractelor dintre operatorii economici din sectorul energiei electrice, a contractelor de furnizare a energiei electrice, a contractelor de racordare la reţea şi a celor de vânzare-cumpărare a energiei termice produse în cogenerare, precum şi neînţelegerile apărute la încheierea actelor adiţionale prin care se preiau prevederi ca urmare a apariţiei unor modificări legislative;
l)soluţionează, în condiţiile legii, pe cale administrativ-jurisdicţională plângerile împotriva operatorului de transport şi de sistem şi a operatorilor de distribuţie referitoare la obligaţiile care le revin potrivit dispoziţiilor prezentei legi precum şi divergenţele dintre operatorul de transport şi sistem şi proprietarul reţelei de transport, în baza unei proceduri proprii;
m)elaborează regulamentul de constatare, notificare şi sancţionare a abaterilor de la reglementările emise în domeniu;
n)aprobă regulamentul pentru autorizarea electricienilor, respectiv regulamentul pentru atestarea operatorilor economici, care proiectează, execută şi verifică instalaţii electrice, inclusiv instalaţii de utilizare a energiei electrice;
o)sesizează Consiliul Concurentei cu privire la abuzul de poziţie dominantă pe piaţă şi la încălcarea prevederilor legale referitoare la concurenţă, ori de câte ori există suspiciuni privind nerespectarea reglementărilor cu privire la concurenţă şi transparenţă;
p)creează şi gestionează o bază de date la nivel naţional, necesară desfăşurării activităţii sale şi pentru furnizarea de informaţii altor autorităţi în elaborarea strategiei de dezvoltare a sectorului energiei electrice, precum şi în legătură cu activitatea comerţului transfrontalier cu energie electrică;
q)aprobă regulamentul privind racordarea utilizatorilor la reţelele electrice de interes public;
r)publică   rapoarte  anuale   asupra  activităţii   proprii   şi   rezultatelor activităţii   de monitorizare desfăşurate conform legii;
s)acordă atestate operatorilor economici şi acordă autorizaţii pentru electricienii care proiectează, execută lucrări în instalaţiile electrice;
ş)monitorizează funcţionarea pieţei de energie electrică în vederea evaluării nivelului de eficienţă, transparenţă şi concurenţă al acesteia, a continuităţii în alimentare, pe bază de reglementări proprii şi elaborează rapoarte anuale privind activitatea desfăşurată, problemele sesizate, soluţiile aplicate şi rezultatele obţinute;
t) aprobă regulamentul de furnizare a energiei electrice la clienţii finali, cu respectarea libertăţii contractuale în materie de contracte de furnizare întreruptibilă, precum şi în materie de contracte pe termen lung, cu condiţia ca acestea să fie compatibile cu dreptul şi politicile Uniunii Europene;
ţ) asigură prin reglementările emise accesul eficient şi prompt al clienţilor la datele privind consumul acestora în vederea facilitării schimbării furnizorului de energie electrică;
u) ia măsuri prin care asigură că nu se realizează subvenţii încrucişate între activităţile de transport, distribuţie şi furnizare a energiei electrice şi respectiv între energia electrică şi energia termică în cazul cogenerării;
v) aprobă planurile de investiţii şi planul multianual de dezvoltare a reţelei de transport, elaborate de către operatorul de transport şi de sistem;
w) respectă şi pune în aplicare toate deciziile relevante, cu forţă juridică obligatorie ale Agenţiei de Cooperare a Reglementatorilor în Domeniul Energiei - ACER şi Comisiei Europene; deciziile Comisiei Europene emise conform art. 39 para. 8 din Directiva 2009/72/CE se pun în aplicare în termen de 60 de zile de la intrarea în vigoare a acesteia;
x) aprobă reglementările în domeniul promovării producerii energiei electrice din surse regenerabile de energie, al promovării cogenerării de înaltă eficienţă şi al promovării eficientei energetice la clienţii finali şi monitorizează modul de aplicare a acestora de către operatorii din sectorul energiei electrice, precum şi eficienţa sistemelor de promovare în îndeplinirea obiectivelor propuse. în conformitate cu legislaţia specifică;
y) desfăşoară investigaţii cu privire la funcţionarea pieţelor energiei electrice şi decide şi impune orice măsuri proporţionale necesare pentru promovarea unei concurenţe efective şi pentru asigurarea unei funcţionări corespunzătoare a pieţei. După caz, autoritatea competentă are, de asemenea, competenţa de a coopera cu Consiliul Concurentei şi cu autorităţile de reglementare a pieţei financiare sau cu Comisia Europeană în desfăşurarea de investigaţii în domeniul dreptului concurenţei;
z) deţine drepturi corespunzătoare pentru desfăşurarea de investigaţii şi competenţele aferente în legătură cu soluţionarea litigiilor care au ca obiect sau sunt în legătură cu operatorul de transport si de sistem, operatorii de distribuţie sau metodologiile de calcul a tarifelor aferente activităţilor de transport si distribuţie, emise de ANRE.
aa) efectuează inspecţii, inclusiv inspecţii neanunţate la sediul proprietarului reţelei de transport.
(2) Reglementările tehnice care stabilesc cerinţele tehnice minime de proiectare şi funcţionare pentru racordarea la reţeaua de transport a instalaţiilor de producere, a reţelelor de distribuţie, a echipamentelor clienţilor conectate direct, a circuitelor interne şi a liniilor directe se notifică Comisiei Europene în conformitate cu prevederile Directivei 98/34/CE a Parlamentului European şi a Consiliului din 22 iunie 1998 de stabilire a unei proceduri pentru furnizarea de informaţii în domeniul standardelor şi reglementărilor tehnice şi al normelor privind serviciile societăţii informaţionala,transpusă în dreptul intern prin HG nr. 1016/2004. 

(3) Activitatea de monitorizare realizată de ANRE se referă în principal la:
a)respectarea regulilor de management şi alocare a capacităţii de interconexiune de către
participanţii la piaţă, în cooperare cu autorităţile de reglementare din statele cu care Sistemul
electroenergetic naţional este interconectat şi cu Agenţia de Cooperare a Reglementatorilor în
Domeniul Energiei - ACER;
b)managementul congestiilor în Sistemul electroenergetic naţional, inclusiv pe
capacităţile de interconexiune;
c)planul de dezvoltare al reţelei de transport pe 10 ani, precum şi planurile de investiţii ale operatorului de transport şi sistem;
d)durata de realizare a racordărilor la reţeaua de transport şi distribuţie de către operatorii implicaţi şi durata de reconectare după reparaţiile planificate şi după întreruperile neplanificate;
e)publicarea de către operatorul de transport şi de sistem şi de către operatorul de distribuţie a informaţiilor adecvate privind capacităţile de interconexiune, utilizarea reţelei şi capacitatea alocată, cu respectarea confidenţialităţii informaţiilor comerciale specifice;
f)separarea efectivă a situaţiilor contabile, conform art. 20 alin. (2) lit. b). pentru a asigura evitarea subvenţiilor încrucişate între activităţile de producere, transport, distribuţie şi furnizare a energiei electrice;
g)termenii, condiţiile şi tarifele pentru conectarea unor noi utilizatori de energie
electrică, pentru a garanta că acestea sunt obiective, transparente şi nediscriminatorii, în special având în vedere costurile şi beneficiile diverselor tehnologii privind sursele regenerabile de
energie, producerea distribuită şi producerea energiei termice în cogenerare;
h) modalităţile în care operatorul de transport şi de sistem şi operatorii de distribuţie îşi îndeplinesc obligaţiile prevăzute în prezenţa lege, inclusiv modul în care operatorul de transport şi de sistem cooperează cu proprietarul reţelei de transport precum şi cu operatorii de transport şi de sistem din Uniunea Europeană şi din ţările terţe:
i) modul de utilizare a veniturilor rezultate din gestionarea congestiilor percepute de către operatorul de transport şi de sistem în conformitate cu articolul 16 alineatul (6) din Regulamentul (CE) nr. 714/2009;
j) nivelul de transparenţă, inclusiv transparenţa preţurilor pe piaţa angro de energie electrică, precum şi nivelul de concurenţă privind funcţionarea pieţei de energie electrică, inclusiv existenţa unor practici anticoncurenţiale care limitează libertatea contractuală;
k) aplicarea măsurilor de salvgardare prevăzute la art. 31;
I) accesul eficient şi prompt al clienţilor la datele privind consumul acestora în vederea facilitării schimbării furnizorului de energie electrică;
m) realizarea investiţiilor în capacităţi de producere în raport cu siguranţa în alimentare; 

(4) Rapoartele prevăzute la alin.(1) lit. ş) trebuie să cuprindă şi informaţii privind:
a)nivelul de siguranţă în funcţionare a reţelelor electrice;
b)prognoza balanţei dintre resursele şi consumul de energie electrică pentru următorii 5 ani;
c)planificarea punerii în funcţiune de noi capacităţi de producţie;

d)starea tehnică şi nivelul de mentenanţă al reţelelor electrice;
e)măsurile întreprinse pentru acoperirea vârfului de consum şi pentru acoperirea deficitelor de energie;
f) estimarea evoluţiei  siguranţei  alimentării  cu  energie electrică pentru  o  perioadă cuprinsă între 5 şi 15 ani de la data întocmirii raportului;
g) planurile, proiectele sau intenţiile de investiţii, pe cel puţin 5 ani calendaristici, ale operatorului de transport şi de sistem şi cele ale oricăror altor operatori, despre care au cunoştinţă, privind punerea în funcţiune a unei capacităţi de interconexiune transfrontalieră;
h) gradul şi eficienţa deschiderii pieţelor şi a concurenţei la nivelul pieţelor angro şi cu amănuntul, inclusiv în ceea ce priveşte pieţele centralizate de energie electrică;
i) preţurile pentru clienţii casnici, inclusiv sistemele de plată anticipată, costurile referitoare la schimbarea furnizorului, tarifele de conectare, executarea serviciilor de întreţinere şi tarifele percepute pentru acestea, plângerile înaintate de clienţii casnici, precum şi orice denaturare sau restricţionare a concurenţei;
(5) La elaborarea secţiunii din raport referitoare la proiectele de investiţii în capacităţi de interconexiune prevăzute la alin. (4) lit. g) se iau în considerare următoarele elemente:
a)principiile managementului congestiilor prevăzute în Regulamentul (CE) nr. 714/2009 al Parlamentului European şi al Consiliului din 26 iunie 2003 privind condiţiile de acces la reţea pentru schimburile transfrontaliere de energie electrică;
b)capacităţile de transport al energiei electrice, existente şi planificate, cu evaluarea planurilor de investiţii raportat la planul Uniunii Europene de dezvoltare a reţelei menţionat la art. 8 alin. (3) lit. b) din Regulamentul (CE) nr.714/2009, însoţită de recomandări de modificare a acestora, dacă este cazul;
c)prognoza producţiei pe tipuri de resurse, a furnizării, a schimburilor transfrontaliere şi a consumului intern de energie electrică cu luarea în considerare a măsurilor de gestionare a cererii;
d)obiectivele regionale, naţionale şi europene de dezvoltare durabilă;
(6) Rapoartele prevăzute la alin. (1) lit. ş) se prezintă Parlamentului. Guvernului si Preşedintelui României, Consiliului Concurentei. Agenţiei de Cooperare a Reglementatorilor în Domeniul Energiei - ACER precum şi Comisiei Europene şi se publică pe site-ul propriu al ANRE,  până la data de 31 iulie, cu respectarea confidenţialităţii informaţiilor sensibile comercial. Informaţiile prevăzute la alin. (4), lit a)-g) sunt raportate şi publicate la fiecare doi ani.
(7)Pentru informarea Comisiei Europene, ANRE elaborează şi transmite Parlamentului, Guvernului si Preşedintelui României precum şi ministerului de resort un raport cu privire la măsurile adoptate pentru asigurarea serviciului universal şi îndeplinirea obligaţiilor de serviciu public, inclusiv cele privind protecţia consumatorului şi protecţia mediului şi efectul posibil al acestora asupra concurenţei la nivel naţional şi internaţional, indiferent dacă acestea necesită sau nu o derogare de la prevederile Directivei 2009/72/CE a Parlamentului European şi a Consiliului din 13 iulie 2009 privind normele comune pentru piaţa internă a energiei electrice şi de abrogare a Directivei 2003/54/CE.
(8)La fiecare 2 ani de la elaborarea primului raport prevăzut la alin. (7), acesta se reactualizează având în vedere schimbările intervenite indiferent dacă acestea necesită sau nu o derogare de la prevederile Directivei 2009/72/CE.
(9)În îndeplinirea atribuţiilor sale şi fără a se aduce atingere competenţelor sale de luare a
deciziilor în activitatea de reglementare. ANRE colaborează cu Consiliul Concurenţei, cu
Autoritatea Naţională pentru Protecţia Consumatorilor. Comisia Naţională a Valorilor Mobiliare, cu ministerele şi cu alte organe de specialitate ale administraţiei publice centrale sau locale interesate, cu asociaţiile consumatorilor de energie electrică şi gaze naturale, cu operatori
economici specializaţi care prestează servicii pentru sectorul energiei electrice şi gazelor
naturale, cu asociaţiile profesionale din domeniul energiei electrice şi gazelor naturale, cu  asociaţiile patronale şi sindicale, inclusiv prin schimburi reciproce de informaţii.
(10)ANRE are dreptul să solicite toate informaţiile şi documentele necesare pentru îndeplinirea atribuţiilor sale legale de la operatorii economici din domeniul său de activitate, inclusiv evidentele contabile ale acestora, justificări pentru orice refuz de a acorda acces terţilor la reţea, precum şi orice informaţii privind măsurile necesare pentru întărirea reţelei sau în legătură cu soluţionarea unor plângeri.
(11)ANRE colaborează cu autorităţile de reglementare ale statelor din regiune, inclusiv prin
acorduri de cooperare, cu Agenţia de Cooperare a Reglementatorilor în Domeniul Energiei -
ACER şi Comisia Europeană pentru armonizarea cadrului de reglementare pentru dezvoltarea
pieţei regionale, a regulilor privind schimburile transfrontaliere de energie electrică şi a celor
privind gestionarea şi alocarea capacităţilor de interconexiune, fără a aduce atingere atribuţiilor
şi competenţelor acestora.
(12)În îndeplinirea atribuţiilor sale şi fără a se aduce atingere competenţelor acesteia de luare
a deciziilor în activitatea de reglementare, ANRE organizează consultări publice în oricare
dintre situaţiile prevăzute explicit în prezenta lege sau ori de câte ori apreciază că este necesar şi,
în toate cazurile, înainte de a adopta reglementari sau masuri care pot avea repercusiuni
importante asupra funcţionarii pieţei de energie electrica sau de gaze naturale, oferindu-se astfel
părtilor interesate posibilitatea de a formula opinii si a transmite observaţii asupra masurilor
propuse.
(13) ANRE exercită atribuţiile şi competenţele prevăzute de prezenta lege, fără a aduce atingere prevederilor Legii concurenţei nr. 21/1996. republicată, cu modificările şi completările ulterioare, şi nici competenţelor Consiliului Concurenţei în aplicarea acestei legi, respectiv în aplicarea art. 101 şi 102 din Tratatul privind funcţionarea Uniunii Europene''.
(14)Procedura de desfăşurare a consultărilor publice se stabileşte de ANRE printr-un regulament propriu, cu respectarea prevederilor Legii nr. 52/2003 privind transparenţa decizională în administraţia publică, cu completările ulterioare, iar rezultatele procesului de consultare se publica pe pagina de website a ANRE.
(15) Procedurile prevăzute la alin.(I) lit. k) şi l) sunt proceduri administrativ-jurisdicţionale. facultative şi gratuite şi nu împiedică liberul acces la instanţa de judecată.

	Art. 14

Atribuţiile şi competenţele ANRE   -  Se elimină

	Art. 103
Intrarea în vigoare
(1) Dispoziţiile art. 39 intra în vigoare la data de 3 martie 2013.
(2)La data intrării în vigoare a prezentei legi, se abrogă:

a)Legea energiei electrice nr. 13/2007. publicată în Monitorul Oficial al României, Partea I, nr. 51 din 23 ianuarie 2007, cu modificările şi completările ulterioare;

b)art. 2 alin. (1) lit. i) din Ordonanţa de urgenţă a Guvernului nr. 25/2007 privind stabilirea unor măsuri pentru reorganizarea aparatului de lucru al Guvernului, aprobată cu modificări şi completări prin Legea nr. 99/2008. publicată în Monitorul Oficial al României, Partea I. nr. 270 din 23 aprilie 2007, cu modificările şi completările ulterioare;
c)art. 6,7 şi 10 din Legea gazelor nr. 351/2004. publicată în Monitorul Oficial al României, Partea I, nr.679 din 28 iulie 2004, cu modificările şi completările ulterioare;
d)Hotărârea Guvernului nr. 1428/2009 privind organizarea şi funcţionarea Autorităţii Naţionale de Reglementare în Domeniul Energiei, publicată în Monitorul Oficial al României, Partea I, nr. 847 din 8 decembrie 2009, cu completările ulterioare;
e)Hotărârea Guvernului nr. 1007/2004 pentru aprobarea Regulamentului de furnizare a energiei electrice la consumatori, publicată în Monitorul Oficial al României, Partea I, nr. 673 din 27 iulie 2004.
(3)În termen de 9 luni de la data intrării în vigoare a prezentei legi, ANRE va adapta cadrul de reglementare în concordanţă cu prezenta lege.

(4)Până la modificarea acestora, toate actele normative emise în temeiul Legii energiei electrice nr. 13/2007 cu modificările şi completările ulterioare, îşi păstrează valabilitatea, cu excepţia prevederilor care sunt contrare prezentei legi.
(5)În scopul simplificării procedurilor birocratice de autorizare, autorizarea persoanelor fizice care desfăşoară activităţi de proiectare, verificare şi execuţie lucrări aferente instalaţiilor electrice aparţinând SEN se realizează numai conform reglementarilor emise de ANRE, cu respectarea prevederilor prezentei legi.

(6)Orice altă forma de autorizare realizată de alte entităţi publice referitoare la activităţile
prevăzute la alin. (5) este interzisă începând cu data intrării în vigoare a prezentei legi.
	(1) Nemodificat

(2) Nemodificat

a)Legea energiei electrice nr.13/2007, publicată în Monitorul Oficial al României, Partea I, nr. 51 din 23 ianuarie 2007, cu modificările şi completările ulterioare, cu exceptia art.7-11.
b) Nemodificat

c)Nemodificat

d) Nemodificat

e) Nemodificat

(3) Nemodificat

(4) Nemodificat

(5) Nemodificat

(6) Nemodificat

